Keurajeuën Samudra Pasè - Wikipèdia bahsa Acèh, ènsiklopèdia bibeuëh\nKeurajeuën Samudra Pasè\nKeurajeuën Samudra Pasèe nakeuh saboh keurajeuën Islam meudeèlat di psai barôh Pulo Ruja nyang teudong bak thôn 1267 - 1521 M. Keurajeuën nyoe geupuga lé Sultan Malikusshaleh. Nan keurajeuën nyoe na geucatat lam kitab Rihlah ilal Masyriq nyang geutuléh lé Abdullah Ibnu Bathutah sidroe musafir dari neugara Maghribi.\nNeuduëk Keurajeuën Samudra Pasè.\nTrôk Ibnu BathutahPeusaneut\nGeunta Cakra Dônya\nIbnu Bathutah teuka keunan u Samudra Pasè bak thôn 1345, bak riwayat geupeugah gobnyan geumeudom di sinan na leubèh kureuëng 15 uroë. Lé Ibnu neugamba nanggroë Pasè nyan keu saboh nanggroë banda nyang that ceudaih. Lam neupiyôh nyan Ibnu Bathutah geusambôt lé Panglima Daulasah, Qadhi Syarif Amir Sayyir Al-Syirazi, Tajuddin Al-Asbahani , ngon padum-padum droë ulama Fiqh nyang geupeurèntah lé Sultan Mahmud Malik Zahir (1326-1345). Bak keunalon Ibnu Bathutah, Sultan Mahmud nakeuh raja nyang neumeuikôt Madzhab Syafi’i nyang salèh ngon that jeumot neuh bak neupeugot mudzakarah agama Islam.\nKeurajeuën nyoe ka hayeuë lam bideuëng meuniaga, keu mata péng nyang neungui lam bhaih meuniaga nakeuh mata péng meuh nyang geupeunan Deureuham.\nBak beunileuëng thôn 1405 M teuka u Samudra Pasè armada la'ôt Tiongkok nyang geuba lé Lakseumana Chèng Hô. Lam neupiyôh armada nyan di Samudra Pasè, neukeubah saboh hadiah nibak Kaisar China nyang nakeuh hadiah nyan saboh luncéng raya, geupeunan luncéng nyan ngon Cakra Dônya. Teutap luncéng nyan di Samudra Pasè sampoë dudoë nanggroë nyan geupeusaboh ngon Keurajeuën Acèh Darussalam bak thôn 1524 M\n^ http://aceh.tribunnews.com/2012/12/23/ibnu-batutoh-petualang-legendaris-asal-maroko%7CIbnu Batutoh, Petualang Legendaris Asal Maroko, Muannif Ridwan, 23 Desember 2012\n^ http://melayuonline.com/ind/encyclopedia/detail/266/cakra-donya%7C Cakra Donya, http://melayuonline.com\nWikimedia Commons na mèdia nyang na hubôngan ngön: Samudera Pasai Sultanate\nGeurumpök nibak "https://ace.wikipedia.org/w/index.php?title=Keurajeuën_Samudra_Pasè&oldid=108138"\nTerakhir diubah pada 17 Buleuen Sikureueng 2018, pukul 15.18\nÔn nyoe seuneulheueh geupeusaneut bak 17 Buleuen Sikureueng 2018, poh 15.18.